OpenLLM-France/wikimedia huggingface dataset:
# Dreist Aotre ar FIA

Dreist Aotre ar FIA (FIA Super Licence e saozneg) a zo un dokumant a aotre ur blenier da gevezañ e Formulenn 1. Roet e vez da bep hini en deus graet berzh e formulennoù evit ar re yaouank hag en deus graet muioc'h eget 300 km war ur c'harr F1.
Evit bezañ kadarnaet gant un FIA Racing Super Licence, e ranker tizhout meur a bal hervez lezenn Kod an FIA. Ar pezh a ranker kaout pe ober a zo:
* Kaout 18 vloaz da nebeutañ.
* Kaout un aotregezh avit ar redadegoù live A.
* Kaout an aotre bleniañ gwiriek.
* Tremen un arnodenn gant an FIA, a-fed anavezout lezennoù ar redadegoù F1.
* Bezañ tizhet 80% da nebeutañ eus troioù redadeg otoioù ur plas.
* Bezañ tapet 40 poent da nebeutañ a-fed teir koulzad ziwezhañ.
# Dred du

Dred du :
| Un dred du. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sturnidae |
| Genad : | Sturnus |
| Anv skiantel ||
| Sturnus unicolor Temminck, 1820 ||
| D'ar vevoniezh e tenn ar pennad-mañ. ||
An dred du a zo un evn, Sturnus unicolor an anv skiantel anezhañ.

## Annez

Bevañ a ra al labous el ledenez iberek, en hanternoz Afrika, Korsika, Sardigna ha Sikilia.

## Rummatadur

* ↑ Sturnus unicolor war al lec'hienn Avibase.
# Dred roz

Dred roz :
| Un dred roz, luc'hskeudennet e stad Gujarat (India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sturnidae |
| Genad : | Pastor (genad) |
| Anv skiantel ||
| Pastor (genad) Temminck, 1815 ||
| Anv skiantel ||
| Pastor roseus (Linnaeus, 1758) ||
| D'ar vevoniezh e tenn ar pennad-mañ. ||
An dred roz (liester : dridi roz) a zo ur spesad golvaneged, Pastor roseus (Sturnus roseus kent) an anv skiantel anezhañ. Ar spesad nemetañ er genad Pastor an hini eo.
Anvet e voe Turdus roseus (kentanv) da gentañ-penn (e 1758) gant an naturour svedat Carl von Linné (1707-1778).

## Doareoù pennañ

Bevañ a ra ar spesad a-strolladoù alies.

## Boued

Bevañ a ra diwar amprevaned, frouezh, greun, had, hugennoù ha sun-bleuñv.

## Annez

Kavout a reer ar spesad en un takad hag ya eus eus gevred Europa da gornôg-kreiz Azia.

## Liammoù diavaez

* (en) Pastor roseus war al lec'hienn BirdLife International.
* (en) Pastor roseus war lec'hienn an International Union for Conservation of Nature (IUCN).

## Rummatadur

Betek 2008 e veze renket er genad Sturnus$^,$.

## Notennoù ha daveennoù

* ↑ Kinniget gant TermOfis Ofis Publik ar Brezhoneg.
* ↑ (en) AnimalBase.
* ↑ (en) Roadennoù IOC World Bird List diwar-benn Pastor roseus.
* ↑ (en) Irby J. Lovette, Brynn V. McCleery, Amanda L. Talaba & Dustin R. Rubenstein, A complete species-level molecular phylogeny for the ‘‘Eurasian” starlings (Sturnidae: Sturnus, Acridotheres, and allies): Recent diversiﬁcation in a highly social and dispersive avian group, Molecular Phylogenetics and Evolution 47 (2008) 251–260.
* ↑ (en) Dario Zuccon, Éric Pasquet & Per G.P. Ericson, Phylogenetic relationships among Palearctic–Oriental starlings and mynas (genera Sturnus and Acridotheres: Sturnidae), Zoologica Scripta, 37, 469–481.
# Dreinaskol

Dreinaskol :
| Dreinaskol ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Asterales |
| Kerentiad : | Asteraceae |
| Genad : | Cirsium |
| Anv skiantel ||
| Cirsium arvense (L.) Scop., 1772 ||
| D'ar vevoniezh e tenn ar pennad-mañ. ||
Ar dreinaskol (pe dimezelled, pe soudarded) zo ur blantenn bevek eus kerentiad an Asteraceae.

## Descrivadur
### Uhelder

0,60 - 1,50 m.

### Bleunioù

Glaz-ruz. Douget eo bleunioù par ha parez gant plant disheñvel.

## Implij
### Keginerezh
### Louzawouriezh

Brudet e oa evit pareañ ouzh ar gwazrudez.

## Levrlennadur

* Ya! Niv. 695 - p11
# Dreistbeliouriezh

An dreistbeliouriezh (supremacism e saozneg) zo un ideologiezh a embann dreistelezh ha mestroniezh ur rumm tud war ar re all.
Rumm an dud a embann o dreistelezh a c'hall bezañ termenet dre liv o c'hroc'hen, o reizh, ur renkad, ur sevenadur, o yezh, o relijion, pe kredennoù all.
En amzer an trevadennerezh e veze graet anv eus ar mission civilisatrice de la France e galleg, hag eus The White Man’s Burden e saozneg, da lavaras Rudyard Kipling.
Kantvedoù a drevadennerezh en Amerika, Afrika, Aostralia, Okeania hag Azia zo bet reizhabeget gant skridoù savet da vrudañ an dreistbeliouriezh.
An istorour skosat Thomas Carlyle (1795-1881), a zo brudet e oberenn The French Revolution: A History diwar-benn an Dispac'h gall hag a awenas Charles Dickens pa skrivas e romant A Tale of Two Cities, a skrivas e oa graet an trevadenniñ gant Europiz evit "mad ar pobloù a sevenadur izeloc'h".

## Notennoù

* ↑ (en) Marcus, David D. (1976) : The Carlylean Vision of 'Tales of Two Cities' , in : Studies in the Novel 8 (1), pp. 56–68.
* ↑ 'The Carlyle-Mill "Negro Question" Debate'. Kavet : 13 Meu 23.
# Dugi Otok

Dugi Otok (Isola Lunga en italianeg) eo ar seizhvet enezenn vrasañ eus Kroatia, war aod Dalmatia, er c’hornôg da gêr Zadar. En em astenn a ra war 124 km² ha 45 km hed ; 1 772 den zo o chom enni (2001). Uhel eo an aod kornôk hag er reter emañ ar c’hêrioù, evel Sali, ar gêr vrasañ (1 820 annezad e 2001). E kontelezh Zadar emañ.
# Dugny

Dugny :
| Melestradurezh ||
| Stad | Frañs |
| Rannvro | Enez-Frañs |
| Departamant | Seine-Saint-Denis |
| Arondisamant | Bobigny |
| Kanton | Le Bourget |
| Kod kumun | 93030 |
| Kod post | 93440 |
| Maer Amzer gefridi | André Veyssière 2014-2020 |
| Etrekumuniezh | Communauté d'agglomération de l'aéroport du Bourget |
| Lec'hienn web | http://www.ville-dugny.fr |
| Poblañsouriezh ||
| Poblañs | 11 200 ann. (2020) |
| Stankter | 2 879 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 33 m — brasañ 47 m |
| Gorread | 3,89 km² |
| kemmañ |
Dugny zo ur gumun en departamant Seine-Saint-Denis hag er rannvro Enez-Frañs, e kreiz Bro-C'hall. Lec'hiet eo ar gumun en arondisamant Bobigny hag er c'hanton Le Bourget.
Er bloavezh 2020 e oa 11 200 a annezidi hag a reer Dugnysiens anezho e galleg.

## Monumantoù ha traoù heverk

* An iliz Sant-Denez.
* An ti-kêr.
* Ar skolaj.

## Kêrioù gevellet

* Hohenstein-Ernstthal (Alamagn) abaoe 1968

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Dugelezh Veur Lituania

Dugelezh Veur Lituania (Dugelezh-veur Lituania; Lietuvos Didžioji Kunigaikštystė e lituaneg, Вялікае Княства Літоўскае e belaruseg, Wielkie Księstwo Litewskie e poloneg) a oa ur Stad european hag a badas eus an XIIvet kantved betek 1569. Adalek 1569 neuze e teuas da vout ul lod eus Kenunaniezh Pologn ha Lituania a badas betek 1791. Savet e voe an Dugelezh-veur gant al Lituaned, unan ag ar meuriadoù balt liesdoueek, a veve en Aukštaitija. Astenn he zachenn a reas an Dugelezh kement ma enlakaas lodennoù ec’hon an ez-Rus eus Kiev ha takadoù slav arall. Goloiñ a rae Belarus, Latvia, Lituania, ha lodennoù ag Estonia, Moldova, Polonia, Rusia hag Ukraina a-vremañ. Pa voe ar Stad-se en he barr er XVvet kantved e oa hini vrasañ Europa. Enni e kaved yezhoù, relijionoù ha sevenadurioù liesseurt.
Kregiñ a reas al levierion lituaniat gant unanidigezh an douaroù-se en eil hanterenn an XIIvet kantved. Mindaugas, levier kentañ an Dugelezh Veur, a voe kurunennet evel roue katolik e 1253. Chomel a reas pagan ar boblañs avat. Taget e veze ar Stad pagan gant ar Varc’heion Deutonek hag an Urzh Livonia da geñver ar c’hroaziadegoù balt(pe gKroaziadegoù an Hanternoz). Pa grogas Gediminas da ren e aotreas e renidi da grediñ er relijion a blije dezhe. Deuet e oa ar Stad da vout lieskenelel ha lieskredennel. Ar politikerezh-se a gendalc’has dindan ren e vab Algirdas a astennas c’hoazh e zomani. Hogen, e 1386 e sinas e warlerc’hiad, Jogaila, Unaniezh Krewo (pe akta Krėva) o tegas daou cheñchamamant bras evit Lituania: gounezet e voe ar vro ez-ofisiel d’ar feiz kristen (katolik) ha diazezet un unaniezh politikel etre an Dugelezh Veur ha Rouantelezh Polonia.
Ren Vytautas Veur a verkas koulz astenn ar Stad ha faezhidigezh ar Varc’heion Deutonek en emgann Grunwald (Žalgiris evit Lituaniz). Merkañ a reas ivez savidigezh ar brientinelezh lituaniat. War-lerc’h marv Vytautas ez eas an traoù da fall gant Rouantelezh Polonia. Klask a reas an dudjentil lituaniat lakaat diwezh d’an unaniezh hiniennel gant Polonia. Hogen, abalamour d’ar brezelioù lituaniat-moskovat e voe dav derc’hel gant al liammoù etre an div vro.
A-c’houdevezh, gant Unaniezh Lublin e 1569 e voe krouet ur Stad nevez: Kenunaniezh Polonia ha Lituania. Er gevredad-se e viras Lituania e emrenerezh politikel gant ur gouarnamant distag, lezennoù, un arme hag un teñzor. Ar gevredad az eas da get gant Bonreizh 1791, hag an unaniezh e 1795.
# Dugelezh Württemberg

Dugelezh Württemberg (pe Herzogtum Württemberg en alamaneg) a oa un dugelezh e mervent an Impalaeriezh Santel hag ur rann anezhi. adal 1495 betek 1806.
Pevar c'hantved e padas, marteze dre ma oa brasoc'h eget hec'h amezeien. Aloubet e voe meur a wech gant an armeoù gall er XVIIvet ha XVIIIvet kantved.

## Pennadoù kar

* Karl Eugen (Württemberg)
# Dugelezhioù-orin

An dugelezhioù-orin alaman, Stammesherzogtümer en alamaneg, "dugelezhioù (Herzogtümer) ar meuriadoù (Stammes)", a oa an tachennoù poblet gant ar meuriadoù german kozh, hag a oa rannoù e reter Rouantelezh ar Franked, pe Frankia, da vare Feur-emglev Verdun e 843.

## An dugelezhioù

* Dugelezh frank (Herzogtum Franken)
* Dugelezh Bavaria (Herzogtum Bayern)
* Dugelezh Sachsen (Herzogtum Sachsen)
* Dugelezh Swabia (Herzogtum Schwaben)
* Dugelezh Loren (Herzogtum Lothringen)
# Dugelezhioù unanet Jülich-Kleve-Berg

Dugelezhioù unanet Jülich-Kleve-Berg (en alamaneg : Vereinigte Herzogtümer Jülich-Kleve-Berg) a oa un unaniezh teir dugelezh e-barzh an Impalaeriezh Santel : Dugelezh Jülich, Dugelezh Kleve, Dugelezh Berg.
Hiriv emañ an douaroù se-e stad Nordrhein-Westfalen, en Alamagn, evit an darn vrasañ, hag e provins Gelderland en Izelvroioù, evit an darn vihan all.

## Istor

E 1423 ec'h unanas dugelezhioù Jülich ha Berg. Tostik da gant vloaz goude, e 1521, pa varvas an dug, a oa ivez kont Ravensberg, ne chomas nemet nemet e verc'h Maria von Geldern war e lerc'h. Din dan al lezenn salek n'halle maouez ebet derc'hel perc'hentiezh hep bezañ dindan ur gwaz, tad pe bried. Neuze ez eas an dugelezhioù gant he fried (ha kar a bell) Johann III, Dug Kleve ha kont Mark, evel ma oa bet raktreset pa zimezjont e 1509.
An dugelezhioù unanaet-se a rene war an douaroù a zo bremañ e Nordrhein-Westfalen, ha ne oant ket dindan Dilennerien Köln ha Münster.
Etre 1521 ha 1666 e padas an unaniezh-se.

### E Prusia

En XIXvet kantved, goude Kendalc'h Vienna e 1815, e voe adkemeret an anv d'e reiñ d'ur proviñs e Rouantelezh Prusia, etre 1815 ha 1822.
# Dugenta

Dugenta zo ur gumun en Italia, e proviñs Benevento, e rannvro Campania.
# Dugez Cambridge

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Dugez Cambridge (Duchess of Cambridge e saozneg) zo un titl bet douget gant teir maouez e Bro-Saoz :
* Caroline von Brandenburg-Ansbach, pried ar roue George II ;
* Auguste von Hessen-Kassel (1797-1889), pried d'ur mab da George III ;
* Catherine, dugez Cambridge, pried d'ur mab-bihan da Elesbed II.
# Dugong

Dugong :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Sirenia |
| Kerentiad : | Dugongidae |
| Genad : | Dugong |
| Anv skiantel ||
| Dugong dugon Müller, 1776 ||
| D'ar vevoniezh e tenn ar pennad-mañ. ||
An dugong (Dugong dugon) a zo ur bronneg mor. Er memes urzhiad hag an ejen-mor emañ.

## Doareoù pennañ

Etre 2,50 ha 4 metr eo hirder e gorf, hep diforc'h ebet etre par ha parez. Etre 250 ha 900 kg eo e bouez.
E groc'hen zo tev, flour ha gwenn-koaven pa vez ganet. War deñvalaat ec'h a gant an oad. Aet eo e izili a-raok da balvezennoù 40 cm a hirder. Servijout a reont d'ar re yaouank da vont war-raok pa vez implijet gant al loened deuet da sturiañ hag o lost da boulzañ.
O lapenn grec'h a c'holo o genoù troet ouzh an traoñ. Implijout a reont an 10 dant bennak a zo en o beg evit kregiñ er plant hag o muzell grec'h evit diwriziennañ anezho.

## Gouennañ

N'eus prantad ispisial ebet e-korf ar bloaz evit ar gouennañ. Padout a rafe an dougen war-dro bloaz hag ur menn nemetañ (1 metrad hir ha 30 kg a bouez) a vez ganet e dourioù bas. Kerkent ha ganet e neuñv an hini bihan betek gorre an dour da analiñ.
An dugonged a chom gant o mamm e-pad bloaz ha tizhet e vez o oad gour da 9 pe 10 vloaz.

## Boued

Geotdebrer eo an dugonged hag en em vagañ a reont diwar plant, dindan an dour. Hejañ a reont o fenn a-raok lonkañ anezho evit skarzhañ kuit ar gouelezennoù diwarno.

## Preizhata

Chaseet e vez an dugonged gant an dud evit o c'hig. Priziet e vez ivez o eskern hag o dent hag a zo evel olifant, hag o c'hroc'hen.
# Dugelezh Westfalen

Dugelezh Westfalen a oa un dugelezh kozh en Impalaeriezh santel roman german hag a badas betek 1803.
Honnezh a oa er reter da gontelezh Mark, hag er c'hornôg da briñselezh Waldeck. Arensberg e oa ar gêr-benn.

## Istor

Ur broviñs distaget diouzh dugelezh Sachsen e oa, roet e 1180 (pa voe harluet Henri le Lion) da arc'heskob Köln gant Friedrich Barbarosa. Ur rann eus priñselezh Arc'heskob-Dilenner Köln e oa.
Roet e voe e 1803 da Hessen-Darmstadt.
# Emgann Gaugamela

En Emgann Gaugamela e oa enebet armead Aleksandr Veur ouzh hini Darius III e plaenenn Gaugamela (hanternoz Irak a-vremañ) e 331 kent JK. Merkañ a reas trec'h groñs Henc'hres war Impalaeriezh an Ac'haemenided.
# Emgann Fort Donelson

Emgann Fort Donelson a voe stourmet etre an 11 hag ar 16 a viz C'hwevrer 1862, war talbenn kornôg Brezel diabarzh Stadoù-Unanet Amerika. An Union Army a oa deuet a-benn da aloubiñ ar c'hreñvlec'h nepell diouzh harzoù Tennessee–Kentucky, ar pezh a zigore dezho hent ar C'humberland River hag a oa un hent aes da implijout evit aloubiñ su ar vro. Un trec'h eus Lu an Unaniezh e oa bet ivez ha roet en doa lañs d'ar jeneral-brigadenn Ulysses S. Grant a oa tremenet eus un ofiser dizanv d'ar renk a major-jeneral, hag a dapas al lesanv "Unconditional Surrender" Grant.
Un trec'h peurglok e oa bet evit an Unaniezh war ar C'hengevread. Ar c'holloù a oa bet 2 691 diwar un hollad 24 531 (507 lazhet, 1976 gloazet ha 208 prizoniet pe steuziet) evit an Union Army. Evit Lu Stadoù Kengevreet Amerika e oa bet 13 846 koll diwar un hollad 16 171 (327 lazhet, 1127 gloazet ha 12392 prizoniet pe steuziet).
# Emgann Fornovo

Emgann Fornovo zo un emgann a c'hoarvezas d'ar 6 a viz Gouhere 1495, e Fornovo di Taro en Italia, un 30 km er c'hreisteiz da gêr Parma, e-kerzh Kentañ brezel Italia (1494-1497), etre arme c'hall Charlez VIII hag armeoù italian enebet ouzh Bro-C'hall. Laret e vez anezhañ e oa kentañ krogad bras brezelioù Italia .

## Istor

Deuet e oa a-benn ar roue gall da dreuziñ Italia da vont betek Rouantelezh Naplez ha d'he c'hemer hep re a boan. Met displijet-bras e oa stadoù Italia o welout un arme estren er vro, ha lod anezhe a oa izili ur c'hevre aozet gant Venezia a-enep ar C'hallaoued.
Ret e voe da Charlez VIII hastañ buan distreiñ da Vro-C'hall ma ne felle ket dezhañ kavout e holl enebourien unanet war e hent d'ar gêr. Ne oa ken nemet 9000 soudard gantañ. Gant poan e treuzjont an Apenninoù, o sachañ o c'hanolioù d'o heul, pa errujont dirak Fornovo d'ar 5 a viz Gouhere 1495. Eno e kavjont un armead enebourien, 35 000 a dud enni, ha renet gant Francesco II Gonzaga, markiz Mantova, a oa ouzh o gortoz abaoe an 28 a viz Mezheven.
Emgann Fornovo a voe d'ar 6 a viz Gouhere ha trec'h e voe ar C'hallaoued, goude ma oa niverusoc'h o enebourien, hag evel-se e c'halljont kenderc'hel war hent an distro.
# Emgann Friedland

Emgann Friedland zo un emgann e Prusia a voe gounezet gant lu an impalaer gall Napoleone Buonaparte war arme Rusia d'ar 14 Mezheven 1807.
Bras e voe skoazell ar jeneral Claude-Victor Perrin, ma voe anvet da marichal an Impalaerezh goude.
# Emgann Fromelles

Emgann Fromelles a zo ul lodenn eus Emgann ar Somme. Un emgann eus ar Brezel-bed kentañ eo, c'hoarvezet e Fromelles e departamant an Norzh e Bro-C'hall d’an 19 ha d’ an 20 a viz Gouere 1916 .
| Soudarded alaman e Fromelles, 1914 | Ur soudard alaman dirak ur bunker, e Fromelles, 1914 | Soudarded aostralian a raok an emgann, 19 a viz Gouere 1916 |
# Emgann Gallipoli

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Emgann Gallipoli a c'hall bezañ meur a emgann e Gallipoli:
* Emgann Gallipoli (1305)
* Emgann Gallipoli (1306)
* Emgann Gallipoli (1312), etre rouantelezh Serbia hag Impalaeriezh Bizantion en un tu, hag an Durked en tu all
* Kouezhadenn Gallipoli (1354)
* Adaloubidigezh Gallipoli (1366)
# Emgann Gallipoli (1312)

Emgann Gallipoli a voe stourmet e fin ar bloavezh 1312 pe 1313, etre ar Serbed hag Impalaeriezh Bizantion en un tu, hag an Durkopoled (a reer Turked anezho ivez) renet gant Halil Pasha, evit an tu enep. E-pad daou vloaz, Trakia a oa bet e dalc'h Halil Pasha (pe Halil Edje). Trec'het garv e voe an Durkopoled.
# Emgann Gaines's Mill

Emgann Gaines's Mill (saozneg: Battle of Gaines Mill), anvet ivez Battle of Chickahominy River, a voe stourmet d'ar 27 a viz Even 1862, en Hanover County, e Virginia. An trede emgann e oa en heuliad emgannoù anvet Seven Days Battles (Peninsula Campaign) eus Brezel diabarzh Stadoù-Unanet Amerika. Goude Emgann Beaver Dam Creek (Mechanicsville) an devezh a-raok, un emgann hep trec'her ebet, ar jeneral kengevreet Robert E. Lee en devoa taget en-dro kostezenn dehoù an Union Army. Ar gostezenn a oa hec'h-unan en norzh d'ar stêr Chickahominy hag a seblante aes da drec'hiñ.
En gwirionez ar Jeneral brigadenn Fitz John Porter gant e bempvet korfad en devoa savet linennoù difenn kreñv a-dreñv gwern Boatswain. Nerzhioù Lee a oa prest da ober an argadenn vrasañ eus ar brezel e tu ar re gengevreet, gant 57 000 soudard e c'hwec'h divizion. Porter e penn ar Vvet korfad kreñvaet en devoa dalc'het start a-hed an abardaez, tra ma oa ar re gengevreet o tagañ en dizurzh. Kolloù uhel a oa bet, da gentañ gant divizion ar major jeneral A.P. Hill, ha goude-se gant hini ar major jeneral Richard S. Ewell. Dale a voe gant ar Major jeneral Stonewall Jackson o tont, ha kement-se a viras ma vije un dagadenn hollek gant an holl nerzhioù kengevreet asambles a-raok ma erruje skoazelloù ar VIvet Korfad betek Porter.
Erruet ar serr-noz, an nerzhioù kengevreet a oa deuet a-benn da gregiñ gant un dagadenn hollek hag urzhiet mat a freuzas linennoù difenn Porter betek bountañ anezho betek ar stêr Chickahominy. Ar re gevredet a voe rediet da gilañ buan a-dreñv ar stêr e-pad an noz. Ar re gengevreet a oa dizurzhiet betek-re evit dont a-benn da genderc'hel gant an dagadenn. Gant Emgann Gaines Mill e voe saveteet Richmond evit ar Stadoù Kengevreet e 1862. An c'holl strategel gant an Union Army en devoa roet ar c'hoant d'ar major jeneral George B. McClellan da zilezel ar c'hampagn brezel a-enep Richmond ha gwelloc'h e oa bet gantañ kilañ a-dreñv ar stêr James.
An emgann a oa bet tost er memes lec'h hag Emgann Cold Harbor e 1864.
# Gaglianico

Gaglianico zo ur gumun eus Italia, e proviñs Biella, e rannvro Piemonte, e-harz ar Monte Barone.
# Gagliano Aterno

Gagliano Aterno zo ur gumun eus Italia – e proviñs L'Aquila, en Abruzzo.
# Gagliano Castelferrato

Gagliano Castelferrato zo ur gumun e-kreiz Sikilia, e Proviñs Enna e Sikilia.
# Gagliano del Capo

Gagliano del Capo zo ur gumun eus Italia, e proviñs Lecce, e rannvro Puglia.
# Gagliato

Gagliato zo ur gumun eus Italia, e proviñs Catanzaro, e Calabria.
# Gagliole

Gagliole zo ur gêr eus Italia e proviñs Macerata e rannvro ar Marche, e kreiz Italia.
# Gagliuso

Gagliuso, anvet Cagliuso ivez, zo ur gontadenn italianek hag a voe embannet er Pentamerone, un dastumad kontadennoù gant Giambattista Basile e 1634, hag a zo gwelet evel eil koshañ stumm kontadenn Kazh e heuzoù lêr, pa'z eo Costantino Fortunato gant Giovanni Francesco Straparola eo an hini goshañ. Pevare kontadenn an eil devezh eo.
Ne seblant ket ar gontadenn bezañ bet anavezet gant Charles Perrault, ha ne voe ket troet e galleg en e amzer.

## An danevell

Ur c'hlasker-bara anvet Gagliuso (Cagliuso a-wechoù) en deus ur c'hazh ha sikouret e vez gantañ. Dont a ra da vezañ pinvidik gant troioù kamm ar c'hazh.
Gagliuso a bromet un arched aour d'e gazh pa varvo. Tri devezh goude e ra van ar c'hazh da vervel ha klevout a ra Gagliuso o lavarout d'e wreg skeiñ ar c'hazh marv er-maez dre ar prenestr. Neuze e sav ar c'hazh hag e tamall e vestr, o c'houlenn ha hennezh eo ar gopr prometet evit ar sikour roet dezhañ da wellaat e stad. Neuze e red kuit ar c'hazh eus ti e vestr dizanaoudek.

## Liamm diavaez

* * Cagliuso en italianeg a vremañ
# Gagny

Gagny :
| Karter Le Chenay ||
| Melestradurezh ||
| Stad | Frañs |
| Rannvro | Enez-Frañs |
| Departamant | Seine-Saint-Denis |
| Arondisamant | Le Raincy |
| Kanton | Gagny (pennlec'h) |
| Kod kumun | 93032 |
| Kod post | 93220 |
| Maer Amzer gefridi | Michel Teulet 2014-2020 |
| Lec'hienn web | https://www.gagny.fr/ |
| Poblañsouriezh ||
| Poblañs | 39 588 ann. (2020) |
| Stankter | 5 796 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 37 m — brasañ 120 m |
| Gorread | 6,83 km² |
| kemmañ |
Gagny zo ur gumun en departamant Seine-Saint-Denis hag er rannvro Enez-Frañs, e kreiz Bro-C'hall. Lec'hiet eo ar gumun en arondisamant Le Raincy.
Er bloavezh 2020 e oa 39 588 a annezidi hag a reer Gabiniens anezho e galleg.

## Monumantoù ha traoù heverk

* Iliz Saint-Germain.
* An ti-kêr.
* C'hoariva André Malraux.

## Kêrioù gevellet

* Tavarnelle Val di Pesa (Italia) abaoe 1967
* Sutton (Rouantelezh Unanet) abaoe 1974
* Gladsaxe (Danmark) abaoe 1975
* Minden (Alamagn) abaoe 1975
* Charlottenburg-Wilmersdorf (Alamagn) abaoe 1995

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Gaia

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gaia zo
* un doueez, an Douar, e mojennoù kozh Hellaz, gwelout Gaia (doueez),
* ur roue eus Numidia, a oa tad Massinissa, gwelout Gaia (roue).
* Gaia Zucchi, aktourez italian
# Gaggio Montano

Gaggio Montano zo ur gumun italian e proviñs Bologna.
# Eillivadur

Un eillivadur zo ul livadur graet diwar skouer unan all. Brudet eo an eillivadurioù diwar daolenn gollet Leonardo da Vinci, Leda hag an alarc'h.
Eillivadurioù zo bet graet kalzik diwar daolennoù brudet. Livourien zo a rae anezho evit deskiñ ar vicher, ha netra ken, tud all avat a rae evit klask gounit arc'hant o lakaat da grediñ e oa an oberenn orin.
# Eina

Eina :
| Ar gêriadenn ha traoñienn Eina. ||
| Anv katalanek | Eina |
| Anv gallek (ofisiel) | Eyne |
| Bro | Katalonia Cerdanya |
| Melestradurezh ||
| Stad | Frañs |
| Rannvro | Languedoc-Roussillon |
| Departamant | Pireneoù-ar-Reter |
| Arondisamant | Prada |
| Kanton | Sallagosa |
| Kod kumun | 66075 |
| Kod post | 66800 |
| Maer Amzer gefridi | Alain Bousquet 2014-2020 |
| Etrekumuniezh | Communauté de communes Capcir Haut-Conflent |
| Lec'hienn web | http://www.cambre-d-aze.com |
| Poblañsouriezh ||
| Poblañs | 144 ann. (2020) |
| Stankter | 7 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 1470 m — brasañ 2827 m |
| Gorread | 20,36 km² |
| kemmañ |
Eina zo ur gumun eus departamant Pireneoù-ar-Reter, e bro Cerdanya, e Katalonia an Norzh.

## Notennoù ha daveennoù

* ↑ Roadennoù ofisiel e lec'hienn an EBSSA